Title: MINISTERSTVO DOPRAVY PÔŠT A TELEKOMUNIKÁCIÍSLOVENSKEJ REPUBLIKY
Author: MDPT
Last saved by: .

D ô v o d o v á    s p r á v a

	Vláda uznesením číslo 851/2000 k návrhu koncepcie privatizácie majetku štátu na ďalšie obdobie a vyhodnoteniu zoznamu pasportizácie majetku štátu uložila ministrovi dopravy, pôšt a telekomunikácií predložiť na rokovanie vlády zdôvodnenie nezaradenia dvoch štátnych podnikov, a to Letové prevádzkové služby SR  a Slovenská plavba dunajská do privatizácie. Ide o posledné dva štátne podniky z dvadsaťjeden podnikateľských subjektov rezortu, v ktorých Ministerstvo dopravy pôšt a telekomunikácií SR nepripravuje zmenu vlastníckych vzťahov.
Letové prevádzkové služby SR je jediným podnikom, ktorý zabezpečuje riadenie letovej prevádzky vo vzdušnom priestore Slovenskej republiky. Vzhľadom na neziskový charakter poskytovaných služieb, dominantné postavenie podniku a pripravovanú reštrukturalizáciu letových prevádzkových služieb v rámci medzinárodného dohovoru CEATS neodporúčame tento podnik privatizovať.
Slovenská plavba dunajská š.p., nevlastní majetok, ktorý by bolo možné privatizovať, nakoľko vykonáva správcu majetku štátu. V rámci koncepcie rozvoja vodnej dopravy ministerstvo pripravuje zlúčenie majetku verejných prístavov v správe rozpočtovej organizácie Štátna plavebná správa a š.p. Slovenská plavba dunajská do organizácie, ktorá bude vykonávať správcu verejných prístavov.
Vzhľadom na osobitné podmienky činnosti štátneho podniku Letové prevádzkové služby SR a zákonom určené vlastníctvo pozemkov vo verejných prístavoch Bratislava a Komárno v správe š.p. Slovenská plavba dunajská Ministerstvo dopravy, pôšt a telekomunikácií SR nenavrhuje transformáciu a privatizáciu týchto podnikov.